b'\n_START_ARTICLE_\nV\xc3\xadctor de Gauna\n_START_SECTION_\nLlegenda\n_START_PARAGRAPH_\nSe sap poc de la seva vida, i \xc3\xa9s probable que es tracti d\'una figura llegend\xc3\xa0ria, sorgida de la confusi\xc3\xb3 amb altres sants resal. Segons la tradici\xc3\xb3, era un pag\xc3\xa8s d\'Elorriaga, o de Mendoza segons altres fonts, que es va retirar per fer vida erem\xc3\xadtica a l\'ermita de San Bernab\xc3\xa9, prop de Gauna, a l\'actual Monte San V\xc3\xadtor. Hi visqu\xc3\xa9 en llaor de santedat fins a la seva mort._NEWLINE_El primer document on consta \xc3\xa9s de 1049, una carta de donaci\xc3\xb3 on Munio Tellez ofereix al monestir de San Mill\xc3\xa1n de la Cogolla dues poblacions situades "qui est situm juxta Sancti Victoris", "vora Sant V\xc3\xadctor".\n_START_SECTION_\nVeneraci\xc3\xb3\n_START_PARAGRAPH_\nLes not\xc3\xadcies m\xc3\xa9s antigues sobre el culte a \xc3\x80laba daten de mitjan segle XI, a l\'ermita de Gauna. La devoci\xc3\xb3 s\'est\xc3\xa9n per terres d\'\xc3\x80laba, Biscaia, Navarra i La Rioja. _NEWLINE_En 1587 s\'hi trob\xc3\xa0 un cos incorrupte, atribu\xc3\xaft al sant; el crani se\'n conserva en un reliquiari d\'argent del comen\xc3\xa7ament del segle XVII, i la resta, sota l\'altar de la capella. Hi ha el costum de fer passar aigua pel reliquiari del crani per beneir amb ella els camps i guarir les malalties del cap. Prop hi ha la Fuente de la Herradura, amb forma de ferradura i que, segons la llegenda, sorg\xc3\xad quan un dels cavalls de V\xc3\xadctor colpej\xc3\xa0 la roca amb la pota._NEWLINE_La festa n\'\xc3\xa9s el 12 de juny, i una confraria puja a l\'ermita en romeria, a m\xc3\xa9s d\'altres, com el primers dilluns i dissabte de setembre. La confraria ja existia en 1758, quan ja se\'n diu que era antiga.'